stanford-oval/wikipedia huggingface dataset:
Nuoron maakunta
Aiheesta muualla

Kuvia tai muita tiedostoja aiheesta Nuoron maakunta Wikimedia Commonsissa
Virallinen sivusto (italiaksi)
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Oscar Gatto

| Oscar Gatto |
| --- | --- |

Henkilötiedot
Syntynyt: 1. tammikuuta 1985 (ikä 39)
Kansalaisuus:   Italia
Pyöräilijä
Pituus:  174 cm
Paino:  69 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2007–2008 2009–2010 2011–2012 2013 2014 2015 2016 2017–2018 2019–2020:  Gerolsteiner ISD-Neri Farnese Vini-Selle Italia Vini Fantini-Selle Italia Cannondale Pro Cycling Team Androni Giocattoli-Venezuela Tinkoff Astana Team Bora-Hansgrohe
Suurimmat voitot
 Dwars door Vlaanderen 2013 Italian ympäriajo, etappi 
 Tiedot päivitetty: 5. helmikuuta 2021 
Oscar Gatto (s. 1. tammikuuta 1985 Montebelluna) on italialainen maantiepyöräilijä. Hän aloitti ammattilaisuransa Gerolsteiner-joukkueessa 2007–2008, edusti ISD-Neri-tallia 2009–2010, Vini Fantinia 2011–2013, Cannondale Pro Cycling Team -joukkuetta 2014, Androni Giocattoli-Venezuelaa 2015, Tinkoffia 2016, Astana Teamia 2017–2018 ja viimeiset ammattilaisvuotensa 2019–2020 Bora-Hansgrohea.
Gatto voitti Italian ympäriajossa 2011 kahdeksannen etapin karattuaan Alberto Contadorin kanssa pääjoukolta kaksi kilometriä ennen maalia. Vuonna 2013 hän voitti Dwars door Vlaanderen -semiklassikon.
Saavutuksia

Lähteet: Cyclingbase Cycling Archives
Olivia Kyntzell

Augusta Olivia Kyntzell (19. maaliskuuta 1825 Kokkola – 16. joulukuuta 1903) oli suomalainen opettaja, koulunjohtaja ja taidemaalari.
Olivia Kyntzellin vanhemmat olivat kokkolalainen kauppias, raatimies ja kauppaneuvos Anders Kyntzell ja Margaretha Catharina Böckelman. Perheessä oli 11 lasta ja he saivat kaikki opetusta kotiopettajien johdolla. Kyntzell opiskeli 1850–1851 Helsingissä Suomen Taideyhdistyksen piirustuskoulussa ja sen jälkeen Tukholmassa. Kyntzell maalasi pääasiassa muotokuvia. Hän kopioi myös muiden taiteilijoiden töitä ja teki maalauksista kuparikaiverruksia.
Kyntzell oli Vaasan perustetun tyttökoulun määräaikaisena johtajana 1857–1858. Kokkolaan palattuaan hän perusti 1859 oman yksityisen Fruntimmersskolan i Gamlakarleby -tyttökoulun. Kynzell oli koulun johtajana ja opetti koulussa saksan ja ranskan kieltä, kirjoitusta ja piirustusta. Koulu toimi Boehmin talossa, missä myös Kyntzell asui kahden sisarensa kanssa. Kaksiluokkaisessa koulussa oli yleensä parikymmentä oppilasta. Kyntzell oli koulun johtajana vuoteen 1883 saakka ja viisiluokkaiseksi 1884 laajentunut koulu toimi Maria Wallinin johdolla vuoteen 1898 saakka. Kyntzell oli lisäksi 1874 yleissivistävän koulun piirustuksenopettajana ja vuodesta 1884 kaunokirjoituksen opettajana.
Maalauksia

Näkymä kaupungista Hakalahteen, akvarelli. 1876
Kaivo, Tehtaankadun ja Isokadun kulma. 1870-luvulla
Conrad Soveliuksen muotokuva. 1870-luvulla
Aiheesta muualla

Annikki Wiirilinna : Kyntzell - seitsemännessä polvessa: Merenkävijäsuvun perinteitä ja muistoja, Keskipohjanmaa 21.2.1971
Bamingui-Bangoran

| Bamingui-Bangoran |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Ndélé
Pinta-ala:  58 200 km²
Väkiluku (2003):  43 229
 – väestötiheys:  0,7 as./km²
Lyhenteet:  
 – ISO 3166:  CF-BB
Bamingui-Bangoran on yksi Keski-Afrikan tasavallan prefektuureista. Sen pinta-ala on 58 200 neliökilometriä ja siellä on vuoden 2003 väestönlaskennan mukaan 43 229 asukasta. Alueen asukastiheys on maan pienin: 0,7 as./km². Prefektuurin pääkaupunki on Ndélé.
Bamingui-Bangoranin naapuriprefektuurit ovat Haute-Kotto, Ouaka, Nana-Grébizi ja Vakaga.
Ben Olsen

Ben Olsen
Ben Olsen (s. 3. toukokuuta 1977 Harrisburg) on yhdysvaltalainen jalkapallovalmentaja, joka valmentaa MLS-liigassa pelaavaa D.C. Unitedia. Pelaajaurallaan Olsen edusti Virginia Cavaliersia, D.C Unitedia ja Nottingham Forestia.
Olsen pelasi D.C. Unitedissa vuosina 1998–2009 MLS-liigan runkosarjassa 221 ottelua ja teki niissä 29 maalia. Kaudella 2000–2001 hän pelasi lainasopimuksella englantilaisseura Nottingham Forestissa.
Olsen pelasi Yhdysvaltain maajoukkueessa 37 ottelua ja teki niissä kuusi maalia. Hän kuului joukkueeseen vuoden 2006 MM-kilpailuissa.
Näljängän kirkko

| Näljängän kirkko Näljängän seurakuntakoti |
| --- | --- |
Sijainti:  Näljänkä, Suomussalmi  (Näljängäntie 46, 89670 Näljänkä)
Kirkkokunta:  Evankelis-luterilainen seurakunta
Hiippakunta:  Kajaanin rovastikunta
Seurakunta:  Suomussalmen seurakunta (kirkon omistus syyskuuhun 2021 asti)
Rakentamisvuosi:  1981
Suunnittelija:  Esko Laitinen
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Näljängän kirkko oli Suomussalmen kunnassa Näljängän kylässä sijaitseva Suomussalmen seurakunnan omistuksessa ollut  seurakuntakoti. Kirkon on suunnitellut arkkitehti Esko Laitinen, ja se valmistui vuonna 1981. Kirkkorakennus sijaitsee noin 50 kilometriä Suomussalmen keskustaajamasta pohjoiseen. Virallisesti Näljängän kirkko on seurakuntakoti, vaikka se onkin vihitty kirkoksi. Syyskuusta 2021 lähtien kirkkorakennus on ollut yksityisen henkilön omistuksessa.
Kirkossa on tilaa 100 henkilölle. Kirkossa olevat urut ovat vuodelta 1986.
Kirkon myynti

Keväällä 2020 Suomussalmen seurakunta päätti laittaa Näljängän kirkon myyntiin käytön vähentymisen ja taloustilanteen takia.  Muutama vuosi ennen myyntiä rakennukseen oli tehty mittava kattoremontti. Kirkko laitettiin huutokaupattavaksi Huutokaupat.com -sivustolle. Ensimmäisessä huutokaupassa kirkon huutokauppahinnaksi muodostui 24 000 euroa, mutta huutokaupan voittanut yksityishenkilö vetäytyi kaupoista. Kirkko laitettiin toisen kerran huutokaupattavaksi loppuvuodesta 2020, mutta tälläkin kerralla huutokaupan voittaja vetäytyi kaupoista. Kirkko laitettiin huutokaupattavaksi kolmannen kerran vuonna 2021, jonka lopulliseksi myyntihinnaksi muodostui 15 500 euroa. Kirkon nykyisen omistajan kertoman mukaan kirkkosali aiotaan pitää alkuperäisessä kunnossa, ja on kyläläisten ja seurakunnan käytössä siihen asti, kun tarpeellista.
Bamir Topi

| Bamir Topi |
| --- | --- |
 Bamir Topi vuonna 2008.
Albanian 5. presidentti
 24. heinäkuuta 2007 – 24. heinäkuuta 2012  
Pääministeri:  Sali Berisha
Edeltäjä:  Alfred Moisiu
Seuraaja:  Bujar Nishani
Henkilötiedot
Syntynyt: 24. huhtikuuta 1957 (ikä 67) Tirana, Albania
Ammatti:  biologi, eläinlääkäri
Puoliso:  Teuta Topi (s. Mema)
Tiedot
Puolue:  Albanian demokraattinen puolue
 Nimikirjoitus
Bamir Myrteza Topi (s. 24. huhtikuuta 1957 Tirana) on albanialainen demokraattisen puolueen poliitikko, joka toimi maansa presidenttinä 24. heinäkuuta 2007 – 24. heinäkuuta 2012. Hänen valintaansa presidentiksi vaadittiin neljä äänestyskierrosta.
Topi on väitellyt Tiranan yliopistosta filosofian tohtoriksi aineenaan biologia. Hän on toiminut Tiranan eläinlääketieteellisen koulutusinstituutin johtajana.
Ensimmäisen kerran Topi valittiin Albanian parlamenttiin vuonna 1996. Hän toimi maatalousministerinä vuosina 1996–1997 kunnes Sali Berishan demokraattinen puolue luopui hallitusvallasta. Topi valittiin kahdesti uudelleen parlamenttiin ja hän toimi demokraattipuolueen parlamenttiryhmän puheenjohtajana kahden kauden ajan. Hänen luopui tehtävästä noustuaan presidentiksi.
Topi on naimisissa ja hänellä on kaksi tytärtä.
Jalkapalloseura SK Tirana on nimennyt Topin kunniapuheenjohtajakseen.
Ben Perkins

Ben Perkins (s. 20. toukokuuta 1979) on yhdysvaltalainen koripalloilija, joka edusti kaudella 2008–2009 Korisliigassa pelaavaa Espoon Honkaa. Hän pelasi ennen Honkaan tuloa Luxemburgissa Amicalen joukkueessa. Kaudella 2006–2007 Perkins pelasi Korisliigaa UU-Korihaiden joukkueessa. Hän on Suomen mestari vuodelta 2008.
Perkins on 200 cm pitkä ja 100 kg painava.
Näljänkäjärvi

| Näljänkäjärvi |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Suomussalmi
Koordinaatit:  65°03′19″N, 28°23′22″E
Vesistöalue ja valuma-alueen tietoja
Päävesistöalue:  Iijoen vesistö (61)
Järveen tulevat joet:  Välijoki
Laskujoki:  Nivankoski
Järvinumero:  61.771.1.006
Mittaustietoja
Pinnankorkeus:  185 m 
Rantaviiva:  13,96 km 
Pinta-ala:  3,32 km² 
Tilavuus:  0,00961 km³ 
Keskisyvyys:  2,9 m 
Suurin syvyys:  10 m 
Saaria:  Isosaari Tiirosaari
 fiNäljänkäjärvi 
Näljänkäjärvi on matalahko järvi Suomussalmella Kainuun pohjoisosassa. Sen pinta-ala on 3,3 neliökilometriä. Etäisyys Kajaanista on 95 kilometriä pohjoiskoilliseen.
Maantiede

Näljänkäjärvi koostuu pääaltaasta ja sen eteläpuolisesta Pikku-Näljängästä. Järven pituus etelästä pohjoiseen on 3,5 kilometriä, josta Pikku-Näljängän osuus on noin 800 metriä. Järven keskivaiheilla sijaitsee länsirannan Autioniemi ja itärannan Kössönniemi. Niemien kohdalla järven leveys on 1,1 kilometriä. Niemien pohjoispuolinen järvenosa on eteläpuolista leveämpi. Noin puolet Näljänkäjärvestä on vähintään kaksi metriä ja enintään neljä metriä syvä. Syvin kohta, kymmenen metriä, sijaitsee Kössönniemen luoteispuolella. Pikku-Näljängän syvin kohta on kuusi metriä.
Näljänkäjärven laajin saari kuusihehtaarinen Isosaari, joka sijaitsee järven pohjoispuoliskolla. Sen lounaispuolella lähellä järven länsirantaa sijaitsee Tiirosaari. Suuri osa Näljänkäjärven rannoista on suomaata (Autiosuo, Kirvessuo, Pilkkasuo, Paskonsuo). Järven pohjoisrannalla sijaitsee Parkkila-niminen kylä. Autioniemellä ja Kössönniemellä on jonkin verran asutusta. Järven kaakkoispuolella sijaitsevat vaarat (Orosenvaara, Mustikkavaara) kohoavat lähes sata metriä järven pintaa ylemmäksi.
Näljänkäjärveen virtaa noin puolitoista kilometriä pitkä Välijoki idästä Kortejärveltä (186,3 metriä mpy). Näljänkäjärven luusua sijaitsee Pikku-Näljängän eteläosassa, jossa järvi kapenee joeksi ja laskee Nivankoskea länteen Näljänkäjokeen.
Näljänkäjärven vesitilavuus on 9 611 000 kuutiometriä.
Näljänkäjärvi (61.771.1.006) kuuluu Näljänkäjärven alueeseen (61.771), joka on kolmannen jakovaiheen vesistö Iijoen vesistössä (61). Toinen jakovaihe on Näljänkäjoen yläosan valuma-alue (61.77) ja ensimmäinen jakovaihe on Korpijoen valuma-alue (61.7). Näljänkäjärven alueella on 11 vähintään hehtaarin laajuista vakavettä, joista Näljänkäjärvi on laajin. Toiseksi laajin on Kortejärvi, jota seuraa Juurikkalampi.
Operaatio Earnest Will

Operation Earnest Will oli 23. heinäkuuta 1987 alkanut Yhdysvaltain laivaston operaatio Persianlahdella, missä suojeltiin kuwaitilaisia tankkereita Iranin tekemiltä hyökkäyksiltä. Operaatio päättyi 26. syyskuuta 1988.
Tausta

Irakin–Iranin sodan niin kutsuttu "tankkerisota" alkoi, kun Irak hyökkäsi öljyterminaalia ja öljytankkereita vastaan ​​Iranin Khargin saarella vuoden 1984 alussa. Iran olisi saattanut sulkea Hormuzinsalmen kaikelta meriliikenteeltä, mikä olisi tarkoittanut Yhdysvaltojen väliintuloa. Iran ei sulkenut salmea.
Koska Irak oli menettänyt taisteluissa rannikot ja Syyria sulki Välimerelle kulkevat öljyputket, täytyi Irakin luottaa Kuwaitiin ja muihin Persianlahden liittolaisiinsa öljynsä kuljettamiseksi. Iran alkoi hyökätä keväästä 1984 lähtien irakilaista öljyä kuljettavia kuwaitilaisia ​​tankkereita vastaan ​​ja myöhemmin minkä tahansa Irakia tukevan valtion tankkereihin. Lopulta molemmat maat hyökkäilivät puolueettomienkin maiden öljytankkereihin ja kauppa-aluksiin yrittääkseen estää vihollisensa kaupankäynnin.
Joulukuussa 1986 Kuwait pyysi Yhdysvaltoja auttamaan tankkereidensa suojauksessa. Lopulta Ronald Reaganin hallinto suostui turvaamaan tankkereita sotalaivoilla ja kuwaitilaisia tankkereita rekisteröitiin Yhdysvaltain lipun alle. Kuwait oli pyytänyt apua myös Neuvostoliitosta. Juuri ennen saattueen käynnistämistä tapahtui välikohtaus, jossa Irak ampui oman lausuntonsa mukaan vahingossa Exocet-ohjuksilla yhdysvaltalaista ohjushävittäjää USS Starkia, jossa sai surmansa 37 merimiestä.
Operaatiot

23. heinäkuuta 1987 Yhdysvaltain laivasto aloitti Operaatio Earnest Willin. USS Crommelin, USS Fox, USS Worden, USS Kidd ja USS Klakring olivat ensimmäiset saattuetehtävän saaneet sotalaivat. Suurimmillaan alueella oli kymmeniä Yhdysvaltain laivaston aluksia.
Operaation aikana suoritettiin lukuisia pienempiä operaatioita, merkittävimpinä operaatiot Prime Chance, Nimble Archer ja Praying Mantis.
Yhdysvaltojen sotatoimien ansiosta hyökkäykset neutraaleita laivoja vastaan vähenivät huomattavasti. USS Vincennes ampui 3. heinäkuuta 1988 Iran Airin lennon 655 alas, koska luuli sitä Iranin ilmavoimien hävittäjäksi. Kaikki 290 matkustajaa ja miehistön jäsentä kuolivat. Nämä tapahtumat auttoivat Irania suostumaan tulitaukoon ja lopulta lopettamaan 20. elokuuta 1988 kahdeksanvuotisen sodan Irakin kanssa. Viimeinen tankkeri saatettiin 26. syyskuuta Kuwaitiin ja operaatio päättyi.
Käännös suomeksi
Oikeussali

Oikeussali Helsingin käräjäoikeudessa.
Oikeussali on tila, jossa selvitetään rikos- ja siviilioikeudellisia asioita. Molemmissa tapauksissa käytetään samaa tilaa, vaikka selvitettävät asiat ja osallistujien määrä vaihtelevat suuresti itse tapauksesta riippuen.
Suomalaisessa oikeudenkäynnissä oikeussaliin osallistuvia henkilöitä ovat oikeuden puheenjohtaja, lautamiehet tai oikeusoppineet, syyttäjä, todistaja, asianomistaja, asianomistajan avustaja, vastaaja, vastaajan asianajaja, sihteeri sekä mahdolliset muut asianosaiset ja yleisö.
Aiheesta muualla

Kuvia tai muita tiedostoja aiheesta Oikeussali Wikimedia Commonsissa
Blokland

Blokland on muun muassa seuraavien henkilöiden sukunimi:
Johannes Blokland (s. 1943), alankomaalainen poliitikko
Rogier Blokland (s. 1971), alankomaalainen kielitieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blokki

Blokki voi tarkoittaa seuraavia asioita:
Blokki (nestejäähdytys)
Väkipyörä, pylpyrä
Valtio- tai puolueryhmittymä
Lehtiö
Meteorologista termiä Sulkukorkeapaine sanan meteorologinen slangi-ilmaisu
Koripallossa sääntöjenmukainen koriinheiton torjunta (en)
Blokus

| Blokus |
| --- | --- |

Suunnittelija:  Bernand Tavitian
Pelaajia:  2–4
Ikäsuositus:  7+
Pelin kesto:  20–30 min
Monimutkaisuus:  matala
Strategisuus:  korkea
Satunnaisuus:  ei ole
 BoardGameGeek 
Blokus on abstrakti lautapeli 2–4 pelaajalle. Bernand Tavitianin suunnitteleman pelin julkaisi ranskalainen Sekkoïa vuonna 2000. Peli on saanut useita tunnustuksia. Se oli mukana vuoden 2002 Spiel des Jahres -valintalistalla ja voitti Vuoden peli -palkinnon 2003.. Vuonna 2009 Blokus myytiin Mattelille.
Neljä pelaajaa pelaamassa Blokusia.
Blokusin säännöt ovat yksinkertaiset. Pelissä asetellaan eri muotoisia neliöistä koostuvia laattoja laudalla siten, että pelaajan omat laatat ovat kiinni toisissaan, mutta ainoastaan kulmista. Pelin edetessä syntyy kilpailua vapaana olevasta tilasta. Pelin voittaa pelaaja, jonka käteen jääneissä laatoissa on vähiten neliöitä.
Blokusin laattojen muodot
Kolminpelin erikoisversioksi on julkaistu Blokus Trigon.
O RLY?

Alkuperäinen John Whiten ottama O RLY? -kuva.
O RLY?, lyhennys ilmaisusta ”Oh, really?” (vap. suom. ”Ihanko tosi?”), on suosittu Internetin ilmiö eli meemi.
Fraasi ”O RLY?” tuli alkujaan suosituksi internetfoorumeilla vuoden 2003 puolivälissä.
Alkuperä

Alkuperäiskappale O RLY?:n pöllökuvasta perustuu valokuvaaja John Whiten ottamaan valokuvaan, jonka kuvaaja lähetti alt.binaries.pictures.animals-uutisryhmään. Pöllökuva levisi nopeasti muille web-sivuille, kuten Farkille ja YTMND:lle, mistä seurasi lisää pöllöaiheisia kuvanmuokkauksia.
Muunnelmat

O RLY?:stä on tehty monia muunnelmia, esimerkiksi:
O WILLY (mukana kuva Bel-Airin Prinssistä, pilankohteena Will Smith)
BOB MRLY (kuvassa reggae-laulaja Bob Marley)
Ranskalaiselta näyttävä pöllö, jolla on viikset ja baskeri. Yleensä kuvassa lukee ”O vraiment?” (ransk. vraiment ’todella’).
Muunnelmat > O RLY? -ASCII-piirrokset

| 0 | 1 | 2 |
| --- | --- | --- |
|     ___   {o,o}  |)__)  -"-"- O RLY? |    ___  {o.o} |)_(| -"-"- YA RLY |     ___  {o,o}  (__(|  -"-"- NO WAI! |
Muunnelmat > O RLY? -tietokonemato

10. toukokuuta 2006 tietoturvayhtiö Sophos löysi Hoots.A-tietokonemadon, joka lähettää ”O RLY?” -pöllön kuvia saastuneesta tietokoneesta verkkotulostimiin.
Aiheesta muualla

Orlyowl.com (arkistoitu 12.5.2008)
Bohas-Meyriat-Rignat

Bohas-Meyriat-Rignat on kunta Ranskassa, Ainin departementissa Rhône-Alpesin hallintoalueella. Kunnassa oli 727 asukasta vuoden 1999 väestönlaskennassa. Bohas-Meyriat-Rignatin pinta-ala on 24 neliökilometriä.
Big Bethelin taistelu

Big Bethelin taistelu (engl. Battle of Big Bethel), tunnetaan myös nimillä Bethelin kirkon taistelu ja Mahtava Bethel, oli yksi Yhdysvaltain sisällissodan ensimmäisistä maataisteluista Fort Sumterin taistelun jälkeen. Se käytiin 10. kesäkuuta 1861 Unionin ja Konfederaation joukkojen välillä. Taistelu alkoi Konfederaation joukkojen hyökättyä Unionin sotilaita vastaan ja päättyi Unionin perääntymiseen. Kuten muutkin sisällissodan alkuajan taistelut, Big Bethelin taistelussa kuolonuhrit jäivät vähäisiksi, 19 mieheen. Yksi taisteluissa kuolleista oli Unionin majuri Theodore Winthrop.
Käännös suomeksi
Nokian Työväen Teatteri

Teatterin toimitiloja on samassa rakennuksessa kuin Nokian lukio.
Nokian Työväen Teatteri on Nokialla toimiva ammattijohtoinen harrastajateatteri. Kesällä Nokian kesäteatteri -nimellä näytelmiä esitetään luonnonkauniissa Kennonnokassa, Vihnusjärven rannalla. Talvisin näytelmiä esitetään Nokian Työväen Teatterilla, jonka yhteydessa on myös teatterin toimisto.
Nokian Työväen Teatterin ohjelmisto perustuu monipuolisuuteen. Teatteri haluaa uusia haasteita esimerkiksi musiikista, ja musiikkipitoisia näytelmiä onkin ollut viime vuosina runsaasti ohjelmistossa.
Sininen uni

Kesällä 2007 kesäteatteri teki yleisöennätyksensä: lähes 15 000 ihmistä ympäri Suomen kävi katsomassa Tapio Parkkisen käsikirjoittamaa ja ohjaamaa näytelmää Sininen Uni, joka oli koskettava musiikkipitoinen elämäkerta Tapio Rautavaarasta. Näytelmän suosiosta kertovat useat lisänäytökset, sekä päätös jatkaa esitystä myös kesällä 2008.
Nokian kesäteatteri valittiin Hämeen parhaaksi kesäteatteriksi kesällä 2007.
Historiaa

Kesä 2019 Vuoksen laulu, Heli Pitkänen
Talvi 2018 Isän vanha ja uusi, Heli Pitkänen
Kesä 2018 Täällä Pohjantähden alla, Matti Kuikkaniemi
Talvi 2017 Vaimoke, Aleksander Anria
Kesä 2017 Kulkurin valssi, Heli Pitkänen
Talvi 2016 Prinsessa Ruusunen, Heli Pitkänen
Kesä 2016 Simpauttaja, Seppo Heinola
Talvi 2015 Juurakon Hulda, Antti Majanlahti
Kesä 2015 Arotuulen laulu, Heli Pitkänen
Talvi 2014 Satuhäät Sarkolassa, Tapio Parkkinen
Kesä 2014 Onni jonka annoin pois, Tapio Parkkinen
Talvi 2013 Myrskyluodon Maija, Antti Majanlahti
Kesä 2013 Niskavuoren naiset, Kalle Pursiainen
Talvi 2012 Notre Danmen kellonsoittaja, Heli Pitkänen
Kesä 2012 Mustalaisleiri muuttaa taivaaseen, Jukka Salmela
Talvi 2011 Viisi Vekkulia, Heli Pitkänen
Kesä 2011 Opettaja yllättää, Rami Saarijärvi, kantaesitys
Talvi 2010 Rimpsuja ja Ruusuja, Tapio Parkkinen, kantaesitys
Kesä 2010 Tukkijoella, Ola Tuominen
Talvi 2009 Katupeilin takana, Antti Majanlahti
Kesä 2009 Kummitehtaan Karmen, Tapio Parkkinen, kantaesitys
Talvi 2008 Zorbas, Antti Majanlahti
Kesä 2008 Sininen Uni, Tapio Parkkinen
Talvi 2008 Ruma Elsa, Ahti Jokinen
Kesä 2007 Sininen Uni, Tapio Parkkinen, kantaesitys
Kevät 2007 Isä tekee aina oikein (lastenteatteri), Matti Vesanto
Talvi 2007 Romeo ja Julia, Seppo Heinola
Kesä 2006 Hersyvä komedia – Opri, Seppo Heinola
Talvi 2005 Katariina, kaunis leski, Heikki Pursiainen
Kesä 2005 Aleksis Kiven Seitsemän veljestä, Seppo Heinola
Talvi 2004 Se Tulinen Rouva Minna Canth, Sina Kujansuu
Kesä 2004 Piukat Paikat, Jukka Salmela
Talvi 2003 Niskavuoren Heta, Sina Kujansuu
Kesä 2003 Kaunis Veera, Heidi Vaarna
Talvi 2002 Pastori Jussilaisen naishuolet, Heidi Vaarna
Kesä 2002 Rosvo Roope, Mauri Kuosmanen
Talvi 2001 Viisas neitsyt, Seppo Heinola
Kesä 2001 Pekka ja Pätkä, Jukka Salmela
Talvi 2000 Tohvelisankarin rouva, Marko Saario
Kesä 2000 Vaahteramäen Eemeli, Jukka Salmela
Kevät 2000 Kuningas Ubu eli Puolalaiset, Marko Saario
Talvi 1999 Niskavuoren nuori emäntä, Jukka Salmela
Kesä 1999 Kivenpyörittäjän kylä, Kaarina Perola
Talvi 1998  Kolme iloista rosvoa, Tapio Parkkinen
Talvi 1998 Viisi naista kappelissa, Pauli Lehtonen
Kesä 1998 Putkinotko, Jukka Salmela
Talvi 1997 Joulutarinoita, Jukka-Pekka Kangas
Kesä 1997 Siunattu hulluus, O-P Ulkuniemi
Talvi 1996 Haloo Haloo, Erkki Aura
Kesä 1996 Rautamarski ja nuijamiehet, Erkki Aura
Talvi 1995 Kultakuume, Erkki Aura
Kesä 1995 Nokinäätä ja pihapääsky, Erkki Aura
Aiheesta muualla

Nokian Työväen Teatteri
Nokia 6730 classic

| Nokia 6730 Classic |
| --- | --- |
Julkaistu:  2009
Käyttöverkot:  GSM 850/900/1800/1900, HSDPA 900/2100
Mitat:  112 × 46 × 12.6
Paino:  83
Näytön kuvatarkkuus:  240 × 320
Värien lukumäärä:  16 000 000
Muisti:  sisäinen 48 Mt, MicroSD-muistikorttipaikka (tuki maks. 16 Gt korteille) mukana 16 Gt muistikortti
Kamera:  3,15 MP (2 048 × 1 536) videokuvauksella
Radio:  kyllä
Musiikkisoitin:  kyllä
Valmiusaika:  maks. 500 h (2G), 500 h (3G)
Puheaika:  maks. 10 h (2G), 4 h 30 min (3G)
Tiedonsiirto:  GPRS, EDGE
Liitännät:  Bluetooth 2.0, USB
Infobox OKNimi-testi OK: 
Nokia 6730 Classic on Nokian vuonna 2009 julkaistu matkapuhelin.
Ominaisuudet

ennakoiva tekstinsyöttö
äänitallennus
kuvanmuokkausohjelma
Aiheesta muualla

Nokia 6730 Classic - Tuki
Käyttöohjeet[vanhentunut linkki]
Bohdan Andrzejewski

| Mitalit | Mitalit | Mitalit |  |
| --- | --- | --- | --- |
|  Bohdan Andrzejewski |  Bohdan Andrzejewski |  Bohdan Andrzejewski |  |
Maa:   Puola
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | México 1968 | kalpa, joukkuekilpailu |  |
Bohdan Andrzejewski (s. 15. tammikuuta 1942 Kielce) on puolalainen uransa lopettanut miekkailija. Hän sai joukkueineen pronssia kalvalla vuoden 1968 kesäolympialaisissa Méxicossa. Lisäksi hän osallistui siellä kalvan yksilökilpailuun jääden 17. sijalle.
Andrzejewski oli mukana sijoittumassa kalvan joukkuekilpailussa viidenneksi kesäolympialaisissa 1964 ja kuudenneksi kesäolympialaisissa 1972.